обезпечението
 Наименование на контрагента, който предоставя обезпечението. Тази позиция съответства на наименованието на субекта в базата данни на LEI, ако има такова. При липса на такова съответства на юридическото наименование.
 Когато балансовите активи, за които се държи обезпечението, са заеми по полици, се отчита „Титуляр на полицата“.
 C0070
 Наименование на групата на контрагента, който предоставя обезпечението
 Посочва се наименованието на икономическата група на контрагента, който предоставя обезпечението. Тази позиция съответства на наименованието на субекта в базата данни на LEI, ако има такова. При липса на такова съответства на юридическото наименование.
 Настоящата позиция не се прилага, когато балансовите активи, за които се държи обезпечението, са заеми по полици.
 C0080
 Държава на попечителство
 Двубуквен код на държавата, в която активите на предприятието се държат от попечител, съгласно стандарт ISO 3166-1. Когато се посочват международни попечители, като Euroclear, държавата на попечителство ще бъде тази, която съответства на законното установяване, където попечителските услуги са били договорно определени.
 В случай че един актив е под попечителство в повече от една държава, всеки актив се отчита поотделно в толкова на брой реда, колкото е необходимо, за да се посочат правилно всички държави на попечителство.
 Тази точка не се прилага за CIC категория 8 — Ипотеки и заеми (за ипотеки и заеми за физически лица, тъй като не се изисква тези активи да бъдат индивидуално посочени), CIC 71, CIC 75 и за CIC 95 — Машини и съоръжения (за собствено ползване) по същата причина.
 По отношение на CIC категория 9, с изключение на CIC 95 — Машини и съоръжения (за собствено ползване), държавата на емитента се определя според адреса на недвижимата собственост.
 C0090
 Количество
 Брой активи, за всички съответни активи.
 Тази позиция не се отчита, когато е отчетена позиция Номинална сума (C0100).
 C0100
 Номинална сума
 Неизплатената сума, измерена по номинална стойност, за всички активи, за които тази позиция е приложима, и по номинална стойност за CIC = 72, 73, 74, 75 и 79, ако е приложимо.
 Тази позиция не се отчита, когато е отчетена позиция Количество (C0090).
 C0110
 Метод за оценка
 Посочва се методът на оценка, използван при оценяване на активите. Използва се една от възможностите от следния изчерпателен списък:
 1 — котирани пазарни цени на действащи пазари за същите активи
 2 — котирани пазарни цени на действащи пазари за сходни активи
 3 — алтернативни методи на оценка
 4 — методи на коригирания собствен капитал (приложими за оценяване на дялови участия)
 5 — методи на собствения капитал по МСФО (приложими за оценяване на дялови участия)
 6 — Пазарна оценка съгласно член 9, параграф 4 от Делегиран регламент (ЕС) 2015/35.
 C0120
 Обща сума
 Стойност, изчислена съгласно определението в член 75 от Директива 2009/138/ЕО.
 Отчита се следното:
 —
 Съответства на „Номинална сума“, умножено по „Процент на дял от номинална сума по „Платежоспособност II“ плюс „Натрупана лихва“, за активи, за които първите две позиции са приложими;
 —
 Съответства на „Количество“, умножено по „Цена за дял по „Платежоспособност II“, за активи, за които тези две позиции са приложими;
 —
 За активи, класифицирани по категории 7, 8 и 9, тук се посочва